Z A P I S N I K
41 sjednice Vijeća Mjesnog odbora Kustošija centar,
16. listopada 2024.
u prostorijama MS, Ilica 259,
s početkom u 20.30 sati
NAZOČNI ČLANOVI VIJEĆA: Bianka Flis, Hrvoje Krsnik,  Luka Pešut, Damir Millan, Adam Millan
[bookmark: _GoBack]Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.
Vijeće jednoglasno usvaja Zapisnik 40.  sjednice
Vijeće jednoglasno  usvaja
DNEVNI RED
1. Odluka o izmjeni Poslovnika o radu Vijeća Mjesnog odbora Kustošija centar
2. Mišljenje o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila
3. Domovinski pokret – korištenje prostora
4. Petra Zrinskog – postava klamerica
5. Prometni prijedlozi
6. Informacije, pitanja i prijedlozi
AD 1.
Odluka o izmjeni Poslovnika o radu Vijeća Mjesnog odbora Kustošija centar
Vijećnici su dobili pisani materijal
Vijeće sa 3 glasa za i 2 suzdržana usvaja

AD 2.
Mišljenje o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila
Vijećnici su dobili pisani materijal
Vijeće jednoglasno usvaja
ZAKLJUČAK
o Nacrtu prijedloga odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

1. Vijeće daje pozitivno mišljenje na Nacrt prijedloga odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

1. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.

AD 3.
Domovinski pokret – korištenje prostora
Vijećnici su dobili pisani materijal
Vijeće jednoglasno usvaja
Z A K L J U Č A K
o korištenju prostora

1. Političkoj stranci  „Domovinski pokret“, odobrava se  povremeno korištenje prostora u objektu koji koristi Mjesni odbor Kustošija - centar, 3. vrata lijevo,  svaku prvu i treću srijedu  u mjesecu u terminu  19.00 do 21.00.
		 
2.  Prostor  iz točke 1. ovog zaključka , koristiti će „Domovinski pokret“, bez naknade.

1. „Domovinski pokret“ obvezuje se postupati s pažnjom dobrog gospodara u korištenju  prostora.

          4.  O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom.
AD 4.
Petra Zrinskog – postava klamerica
Vijećnici su dobili pisani materijal
Vijeće sa 4 glasa za i 1 suzdržana usvaja
ZAKLJUČAK
o postavi klamerica
1. Vijeće predlaže postavu zaštitnih klamerica na nogostupu u ulici Petra Zrinskog, na potezu između Gosposvetske i Ilice, na dvije nadalje navedene lokacije. Moli se da se klamerice stave (kao što je naznačeno na skici) kod apoteke ul.Petra Zrinskog k.br.16 i prema Ilici, nešto dalje od ulaza u dvorište ambulante, kod k.br. 3 ili 5. Ova postava klamerica se traži kako bi se spriječilo učestalo ugrožavanje stanara i pješaka od strane motoriziranih vozila koja, vozeći se nepropisno po nogostupu u velikoj brzini, uporno narušavaju sigurnost građana.
2. Način na koji se traži postavljanje klamerica u prilogu. Molimo da se pri njihovom postavljanju obrati pozornost da se ostavi dovoljno prostora, kako bi između njih mogla proći invalidska kolica, dječja kolica i sl.
3. Ovaj zaključak se dostavlja Gradskom uredu za mjesnu samoupravu, promet, civilnu zaštitu i sigurnost.
AD 5.
Prometni prijedlozi
Vijećnici su dobili pisani materijal
Vijeće jednoglasno usvaja
ZAKLJUČAK
o povećanju prometne sigurnosti
1. Vijeće je raspravljalo o prijedlozima Vijeća roditelja osnovne škole Kustošija kojima se nastoji povećati sigurnost u prometu u neposrednoj okolici škole. Vijeće jednoglasno podržava sve zaključke, uz napomenu da je i samo donijelo više prijedloga osiguranja bliže okoline škole (jedno od pet najtežih prometnih prijelaza prema prometnoj studiji Fakulteta prometnih znanosti) koja nisu realizirana. Okolina škole i navedeno raskrižje bez obzira na sve zahtjeve i zaključke još uvijek nema ni poštene osnovne horizontalne, a ni vertikalne signalizacije. Lokacije su : Sokolska ulica, raskrižje Sokolske i Ilice, prijelaz n Ilici kod Knjižnice, Ilica i Trg HOSa, odnosno Vatrogasna.
2. Vijeće podržava zahtjev te predlaže:
1.      Bojanje asfalta 5 metara prije zebre u kontrastnu boju
2.      Postavljanje dodatnih tabli većih dimenzija koje upozoravaju vozače na školu
3.      Ugradnju senzora brzine na semaforu koji bi u slučaju prekoračenja brzine uključio crveno svjetlo
4.      Postavljanje fiksnog radara za mjerenje brzine
5.      Ponovnu provjeru sinkronizacije svjetlosne signalizacije na križanjima Ilice i Sokolske i Ilice i Kustošijanske te ostale signalizacije u krugu od 250 metara oko škole
 
3. Ovaj zaključak se dostavlja Gradskom uredu za mjesnu samoupravu, promet, civilnu zaštitu i sigurnost.
Ad 6.
Informacije, pitanja i prijedlozi
Vijećnici su dobili pisani materijal
Sjednica završena u 21.30
KLASA: 024-08/24-003/2123
URBROJ: 251-13-11-3/005-24-2
Zagreb, 16. listopada 2024.						           Predsjednica
									  Vijeća Mjesnog odbora
Zapisnik sastavio						          	         
Ivica Ivašković, referent za mjesnu samoupravu	                                                         											  Bianka Flis

